
חגיגה כו ע"א



טקסט הדף מנוקד



אוֹ שְׁנֵיהֶן יוֹצְאִין כְּלַחוּץ


אָמַר אַבָּיֵי אַף אֲנַן נָמֵי תְּנֵינָא הַקַּדָּר שֶׁמָּכַר אֶת הַקְּדֵירוֹת וְנִכְנַס לִפְנִים מִן הַמּוֹדִיעִים טַעְמָא דְּלִפְנִים מִן הַמּוֹדִיעִים הָא מוֹדִיעִים גּוּפַהּ לָא מְהֵימַן אֵימָא סֵיפָא יָצָא אֵינוֹ נֶאֱמָן הָא מוֹדִיעִים גּוּפָהּ נֶאֱמָן אֶלָּא לָאו שְׁמַע מִינַּהּ כָּאן בְּקַדָּר יוֹצֵא וְחָבֵר נִכְנָס כָּאן בְּשֶׁשְּׁנֵיהֶן יוֹצְאִין אוֹ שְׁנֵיהֶן נִכְנָסִין שְׁמַע מִינַּהּ


תָּנָא נֶאֱמָנִין בִּכְלֵי חֶרֶס הַדַּקִּין לַקּוֹדֶשׁ אָמַר רֵישׁ לָקִישׁ וְהוּא שֶׁנִּיטָּלִין בְּיָדוֹ אַחַת וְרַבִּי יוֹחָנָן אָמַר אֲפִילּוּ שֶׁאֵין נִיטָּלִין בְּיָדוֹ אַחַת


אָמַר רֵישׁ לָקִישׁ לֹא שָׁנוּ אֶלָּא רֵיקָנִין אֲבָל מְלֵאִין לֹא וְרַבִּי יוֹחָנָן אָמַר אֲפִילּוּ מְלֵאִים וַאֲפִילּוּ אַפִּיקָרְסוּתוֹ לְתוֹכוֹ וְאָמַר רָבָא וּמוֹדֶה רַבִּי יוֹחָנָן בְּמַשְׁקִין עַצְמָן שֶׁהֵן טְמֵאִין וְאַל תִּתְמַהּ שֶׁהֲרֵי לָגִין מָלֵא מַשְׁקִין לָגִין טְמֵאִין טוּמְאַת שִׁבְעָה וּמַשְׁקִין טְהוֹרִין


מַתְנִי' הַגַּבָּאִין שֶׁנִּכְנְסוּ לְתוֹךְ הַבַּיִת וְכֵן הַגַּנָּבִים שֶׁהֶחְזִירוּ אֶת הַכֵּלִים נֶאֱמָנִין לוֹמַר לֹא נָגַעְנוּ וּבִירוּשָׁלַיִם נֶאֱמָנִין עַל הַקּוֹדֶשׁ וּבִשְׁעַת הָרֶגֶל אַף עַל הַתְּרוּמָה


גְּמָ' וּרְמִינְהִי הַגַּבָּאִין שֶׁנִּכְנְסוּ לְתוֹךְ הַבַּיִת הַבַּיִת כּוּלּוֹ טָמֵא לָא קַשְׁיָא הָא דְּאִיכָּא גּוֹי בַּהֲדַיְיהוּ הָא דְּלֵיכָּא גּוֹי בַּהֲדַיְיהוּ דִּתְנַן אִם יֶשׁ גּוֹי עִמָּהֶן נֶאֱמָנִין לוֹמַר לֹא נִכְנַסְנוּ אֲבָל אֵין נֶאֱמָנִים לוֹמַר נִכְנַסְנוּ אֲבָל לֹא נָגַעְנוּ


וְכִי אִיכָּא גּוֹי בַּהֲדַיְיהוּ מַאי הָוֵי רַבִּי יוֹחָנָן וְרַבִּי אֶלְעָזָר חַד אָמַר אֵימַת גּוֹי עֲלֵיהֶן וְחַד אָמַר אֵימַת מַלְכוּת עֲלֵיהֶן מַאי בֵּינַיְיהוּ אִיכָּא בֵּינַיְיהוּ גּוֹי שֶׁאֵינוֹ חָשׁוּב


וְכֵן הַגַּנָּבִים שֶׁהֶחְזִירוּ אֶת הַכֵּלִים וּרְמִינְהִי הַגַּנָּבִים שֶׁנִּכְנְסוּ לְתוֹךְ הַבַּיִת אֵינוֹ טָמֵא אֶלָּא מְקוֹם דְּרִיסַת רַגְלֵי הַגַּנָּבִים אָמַר רַב פִּנְחָס מִשְּׁמֵיהּ דְּרַב כְּשֶׁעָשׂוּ תְּשׁוּבָה דַּיְקָא נָמֵי דְּקָתָנֵי שֶׁהֶחְזִירוּ אֶת הַכֵּלִים שְׁמַע מִינַּהּ


וּבִירוּשָׁלַיִם נֶאֱמָנִין עַל הַקּוֹדֶשׁ תָּנָא נֶאֱמָנִין עַל כְּלֵי חֶרֶס גַּסִּין לַקּוֹדֶשׁ וְכׇל כָּךְ לָמָּה שֶׁאֵין עוֹשִׂין כִּבְשׁוֹנוֹת בִּירוּשָׁלַיִם


וּבִשְׁעַת הָרֶגֶל אַף עַל הַתְּרוּמָה מְנָהָנֵי מִילֵּי אָמַר רַבִּי יְהוֹשֻׁעַ בֶּן לֵוִי דְּאָמַר קְרָא וַיֵּאָסֵף כׇּל אִישׁ יִשְׂרָאֵל אֶל הָעִיר כְּאִישׁ אֶחָד חֲבֵרִים הַכָּתוּב עֲשָׂאָן כּוּלָּן חֲבֵרִים


מַתְנִי' הַפּוֹתֵחַ אֶת חָבִיתוֹ וְהַמַּתְחִיל בְּעִיסָּתוֹ עַל גַּב הָרֶגֶל רַבִּי יְהוּדָה אוֹמֵר יִגְמוֹר וַחֲכָמִים אוֹמְרִים לֹא יִגְמוֹר


גְּמָ' יָתֵיב רַבִּי אַמֵּי וְרַבִּי יִצְחָק נַפָּחָא אַקִּילְעָא דְּרַבִּי יִצְחָק נַפָּחָא פְּתַח חַד וַאֲמַר מַהוּ שֶׁיַּנִּיחֶנָּה לְרֶגֶל אַחֵר


אֲמַר לֵיהּ אִידַּךְ יַד הַכֹּל מְמַשְׁמְשִׁין בָּהּ וְאַתְּ אָמְרַתְּ יַנִּיחֶנָּה לְרֶגֶל אַחֵר אֲמַר לֵיהּ אַטּוּ עַד הָאִידָּנָא לָאו יַד הַכֹּל מְמַשְׁמְשִׁין בָּהּ אֲמַר לֵיהּ הָכִי הַשְׁתָּא בִּשְׁלָמָא עַד הָאִידָּנָא טוּמְאַת עַם הָאָרֶץ בָּרֶגֶל רַחֲמָנָא טַהֲרַהּ אֶלָּא הַשְׁתָּא טְמֵאָה הִיא


נֵימָא כְּתַנָּאֵי דְּתָנֵי חֲדָא יַנִּיחֶנָּה לְרֶגֶל אַחֵר וְתַנְיָא אִידַּךְ לֹא יַנִּיחֶנָּה לְרֶגֶל אַחֵר מַאי לָאו תַּנָּאֵי הִיא


לָא הָא דְּקָתָנֵי יַנִּיחֶנָּה רַבִּי יְהוּדָה וְהָא דְּקָתָנֵי לֹא יַנִּיחֶנָּה רַבָּנַן וְתִסְבְּרָא הָא רַבִּי יְהוּדָה יִגְמוֹר קָאָמַר אֶלָּא הָא דְּקָתָנֵי לֹא יַנִּיחֶנָּה רַבִּי יְהוּדָה וְהָא דְּקָתָנֵי יַנִּיחֶנָּה רַבָּנַן וּמַאי לֹא יַנִּיחֶנָּה שֶׁאֵין צָרִיךְ לְהַנִּיחָהּ


מַתְנִי' מִשֶּׁעָבַר הָרֶגֶל מַעֲבִירִין עַל טׇהֳרַת הָעֲזָרָה עָבַר הָרֶגֶל לְיוֹם שִׁשִּׁי לֹא הָיוּ מַעֲבִירִין מִפְּנֵי כְּבוֹד הַשַּׁבָּת רַבִּי יְהוּדָה אוֹמֵר אַף לֹא בְּיוֹם חֲמִישִׁי שֶׁאֵין הַכֹּהֲנִים פְּנוּיִין


גְּמָ' תָּנָא שֶׁאֵין הַכֹּהֲנִים פְּנוּיִין מִלְּהוֹצִיא בַּדֶּשֶׁן


מַתְנִי' כֵּיצַד מַעֲבִירִין עַל טׇהֳרַת הָעֲזָרָה מַטְבִּילִין אֶת הַכֵּלִים שֶׁהָיוּ בַּמִּקְדָּשׁ וְאוֹמְרִין לָהֶם הִזָּהֲרוּ




רש"י





	וכן שניהם יוצאין. הואיל ומצאו לפנים ושם לא לקח (וממנו) לא יקח עוד וכ''ש קדר נכנס וחבר יוצא הואיל וסוף הקדר ליכנס לפנים יחזור החבר הצריך ליקח ויקח: תנא נאמנין על כלי חרס הדקין לקדש. הא דתנן מן המודיעים ולפנים נאמנין על כלי חרס בכלי חרס הדקין אמרו שא''א בלא הם כדפרשינן לעיל אבל גסין כגון חבית ליין אין נאמנין אלא בתוך ירושלים כדלקמן ואני לא כך שמעתי ולבי מגמגם על שמועתי ששמעתי כשפיהן צר שאין אצבעו נכנס לתוכו וסופינו שאנו מטהרין אותם אפילו מליאים משקין טמאין: ואפי' אפיקרסותו בתוכו. אפי' מלאין משקין שלו שאינן של קדש: ואל תתמה. שכל דברי חכמי' כך הן שהרי שמעתי אצל כלי חרס המציל את המשקין שבתוכו ואין מציל כל כלי שטף שהלגין טמאין טומאת שבעה והמשקין טהורין: מתני' הגבאין. ישראל שהן גבאין למלך נכרי לגבות מיד ישראל גולגליות ומסין וארנוניות: שנכנסו לתוך הבית. לעבוט עבוטו וכן הגנבים שגנבו כלי חרס והחזירום: נאמנים לומר. שלא נגעו לתוכו לקדש נאמנין אבל לא לתרומה דכולה מתני' אחומר בקדש מתרומה קיימא ובהדיא שנינו בתוספתא הגבאין שנכנסו לתוך הבית נאמנין על טהרת חטאת ואין נאמנין על טהרת תרומה והאי חטאת בשר קדש ולא אפר חטאת כדמוכח התם אף אם עשו תשובה דשין בטומאה היו: ובירושלים נאמנין כו'. מפרש בגמרא: גמ' כל הבית כולו טמא. כל כלי הבית טמאין שחזקה הגבאין ממשמשין בכלים: איכא נכרי בהדייהו. אין נאמנין לומר לא נגענו דמרתתו אם לא יחפשו כל הבית: אימת נכרי עליהם. פן יענישם בגוף או בממון: אימת מלכות. שמא ילשין עליהן נכרי אצל המלך: נכרי שאינו חשוב. אימתו ליכא אימת מלכות איכא: אלא מקום דריסת רגלי הגנבים. מ''מ דריסתו מיהא טמא וכ''ש כלים שגנבו והחזירו: כשעשו תשובה. ומחמת תשובה החזירום הלכך לא משקרי: על כלי חרס הגסין. וכ''ש הדקין ובהדיא תניא בירושלמי נאמנין על טהרת כל הכלים לקדש: וכל כך למה. מהדר אף על הדקים מן המודיעים ולפנים: שאין עושין כבשונות בירושלים. לא לדקים ולא לגסין ומיהו בדקים הוצרך לאנשי ירושלים שכל יחיד ויחיד נסכו בביתו לכך הוסיפו להן טהרה ליחידים מגבול מודיעים אבל בעלי הלשכה המוסרין נסכים לצבור די להם בנכנסין לתוך העיר ולשם בלבד האמינום על החביות א''נ יחידים צריכים לדקים אף לבישול שלמיהן יום יום: ויאסף כל איש ישראל וגו'. בפלגש בגבעה כתיב שנאספו כל ישראל בגבעה: הכתוב עשאן חברים. ורגל שעת אסיפה הוא: מתני' הפותח את חביתו. חבר שפתח את חביתו למכור יין בירושלים ברגל וכל הבא ליקח ממשמש ואף עמי הארץ ממשמשים: לא יגמור. אחר הרגל אע''פ שברגל הן טהורין לא שטהרתן טהרה אלא שברגל הכל חברים אבל לאחר הרגל מגעו טמא למפרע כדאמר במתני' עבר הרגל מטבילין כלי העזרה מפני שנגעו בהן ע''ה ברגל: רבי יהודה אומר יגמור. וטעמא מפ' במסכת ביצה (דף יא:) ג' דברים הותרו סופן משום תחילתם וזה כמו כן שאם אתה אומר לא יגמור אף הוא לא יתחיל ואין מזון מצוי לעולי רגלים: גמ' מהו שיניחנה כו'. אליבא דרבנן בעי לה: אטו האידנא. כל ימי הרגל לא ממשמשו בה הכל והתרת ברגל: טמאה היא. למפרע וחבר אינו רשאי למכור דבר שהוא טמא לעולם וי''מ אותה בע''ה ואי אפשר לומר בע''ה לא יגמור דמי ציית לן והלא אומר שלך טמא ושלי טהור וימצא לו מחביריו הרבה שימכור להם ואם בא לאסור שלא יקחו חברים ממנו יקחו ולא יקחו מיבעי ליה ועוד דאמר במסכת ביצה שזו היא אחד מג' דברים שהותרו סופן משום תחילתן ואי בע''ה אפי' לא שרית ליה לגמור ניחא במאי דמזבין ברגל: ה''ג מאי לאו תנאי היא לא הא דקתני יניחנה ר' יהודה והא דתני לא יניחנה רבנן ותסברא והא רבי יהודה יגמור קאמר אלא הא דתניא יניחנה רבנן והא דתניא לא יניחנה רבי יהודה היא ומאי לא יניחנה כו'. מאי לאו תנאי היא ואליבא דרבנן ותפשוט בעיא דלעיל דפלוגתא דתנאי היא: מתני' מעבירין על טהרת עזרה. מעבירין את הכלים ממקומן ולהטבילן ולטהר את העזרה מטומאת ע''ה שנגעו בהן ברגל שאע''פ שעשאם הכתוב חברים ברגל לא מפני שטהורין הן הלכך לאחר הרגל מגען טמא למפרע: מפני כבוד השבת. שהיו הכהנים צריכין להתעסק איש בביתו בצרכי שבת: אף לא ליום החמישי. אם עבר הרגל ליום חמישי אין מטבילין אותן עד לאחר השבת: גמ' לפי שאין הכהנים פנויין. במוצאי יום טוב להטבילן שטרודין להוציא הדשן שעל התפוח שבאמצע המזבח שקיבצו שם כל ימות הרגל כל דשן של מערכה: מתני' ואומרים להם. לכהנים ע''ה ברגל: הזהרו שלא תגעו בשלחן. שלא יוכלו להטבילו לאחר הרגל שאי אפשר לסלקו ממקומו דכתיב ביה לחם פנים לפני תמיד (שמות כה):





תוספות





	הגבאין שנכנסו לבית וכו'. לקדש ובתרומה קאי ולא לחטאת ובהדיא תניא בתוספתא הגבאים שנכנסו לבית נאמנין לומר לא נגענו על טהרת חטאת ועל טהרת תרומה והא חטאת הוי קדש כדקתני התם ולא אפר חטאת ואפי' עשו תשובה. הר''ר שמעון: ובירושלים נאמנין על טהרת כלי חרס הגסים. וכ''ש הדקין וכן תניא בהדיא בירושלמי נאמנין על טהרת כל הכלים. הר''ר שמעון:





רבינו חננאל

תנא נאמנין על כלי חרס הדקין לקדש אמר ר"ל והוא שניטלין בידו אחת וריקנין אבל מליאין לא כלומר אינם נאמנים ור' יוחנן אמר אע"פ שאינן ניטלין בידו אחת ובין מליאין ובין ריקנין ואפי' אפיקרסתו לתוכן נאמנין אמר רבה אע"ג דר"ל אמר אין נאמנין על כלי חרס מליאין [מודה] היה במשקין עצמן שהן טהורין ואל תתמה שהרי לגין טמא טומאת שבעה ומשקין טהורין. קודם לגיתות שבעים יום נאמן אמר אביי ש"מ דיטרח אריסא מקמי הגתות אגולפי שבעים יום:




מתני' הגבאים שנכנסו לתוך הבית נאמנים לומר לא נגענו. 



אוקימנא בדאיכא נכרי בהדייהו כדתנן אם יש נכרי נאמן לומר נכנסנו אבל לא נגענו מ"ט ר' יוחנן ור' אלעזר חד א' אימת נכרי עליהן וחד אמר אימת מלכות עליהן. 



מאי בינייהו איכא בינייהו נכרי שאינו חשוב דלית להו אימה. והא דתנינן הגבאין שנכנסו לתוך הבית כולו טמא אוקימנא בדליכא נכרי בהדייהו. דכיון דלית אימתה דחד עלייהו נגעו בכל כלים שבבית. 



וכן הגנבים שהחזירו את הכלים נאמנים לומר לא נגענו פי' לא נגעו זולתם. דווקא שהחזירו הא לא החזירו כל הבית טמא ומקשינן עלה כל הבית טמא ורמינהו הגנבים שנכנסו לתוך הבית אין טמא אלא מקום רגלי גנבים הנה אע"פ שלא החזירו הכלים הבית טהור כלומר אינו טמא. ופריק רב פנחס בגנבים שבאו לגנוב ועשו תשובה ולא גנבו כלום. ואמרינ' כשם שלא גנבו לא נגעו ואין טמא אלא מקום מגע רגליהם ודאי דאי אפשר לעבור אא"כ נגעו ומשום שעשו תשובה אין אנו מחזיקין אותם בזה הדרך וכן נמי גנבים השנוים במשנתנו אינן נאמנים אלא אם עשו תשובה אבל אם לא עשו תשובה בין אלו ובין אלו הבית כולו טמא. דחיישינן דלמא עברי עלייהו ונגעו בהן כדי לגנבן ונטרדו או לקחו טובים מהן והניחו אלו שלא יכלו לעמסן כולן כאחת. ואמרינן דיקא נמי דקתני במתניתין שהחזירו את הכלים ש"מ כשעשו תשובה ש"מ:




ובירושלים נאמנים על הקדש תנא נאמנין על כלי חרס הגסין בירושלים. לפי שאין עושין כבשונות בירושלים ומשום הכי מזדהרי ומנטרי להון לפיכך לא גזרו בהו טומאה מספק. 



ובשעת הרגל נאמנין אף על התרומה מנא הני מילי אריב"ל דאמר קרא ויאסף כל איש ישראל העירה כאיש אחד חברים הכתוב עשה לכל ישראל בשעת אסיפתן כאחד אפי' את עמי הארץ עשה אותן חברים:




מתני' הפותח את חביתו והמתחיל בעיסתו ברגל פי' כדי למכור ונשאר לו אחר הרגל ר' יהודה אומר יגמור וחכ"א לא יגמור ומיבעיא לן אליבא דחכמים דאמרי לא יגמור מהו שיניחנה לרגל אחר ודחינן יד הכל ממשמשין בה כלומר נגעו בה עמי הארץ ויניחנה לרגל אחר וא"ת אי הכי ברגל עצמו היאך שותין אותה שאני זה הרגל עצמו דהא טומאת עם הארץ ברגל ההיא רחמנא טהריה הא השתא טמאה היא ואתינן לאוקומה כתנאי ודחינן לה ואסיקנא ההיא תנא דתני יניחנה לרגל אחר לרבנן היא והא דתני לא יניחנה לר' יהודה היא ומאי לא יניחנה כלומר אין צריך להניחה אלא יגמור וישתה את כולה:
ירושלמי ר' חנניה בשם ר' יוחנן התירו סופן משום תחילתן שאם אתה אומר לא יגמור אף הוא אינו פותח ונמצא ממעט בשמחת הרגל:






המאירי

כלי חרס הדקים שאמרו במשנה שנאמנים עליהם מן המודיעים ולפנים אפי' אין ניטלין בידו אחת הם קרואים דקים הואיל וראויין לבשל בהם הקרבנות:



כלים אלו שעמי הארץ נאמנין עליהם אפי' היו בתוכן משקין טמאין או אוכלין טמאין או אפי' בגדיו שהם מדרס הכלים טהורים לקדש ואל תתמה שהרי פרשנו למעלה שהלגין טמא טומאת ז' ומשקין שבתוכו טהורין על דרך זה ג"כ הכלים טהורין ומה שבתוכו טמא:



המשנה הרביעית הגבאין שנכנסו לתוך הבית וכן הגנבי' שהחזירו את הכלים נאמני' לומ' לא נגענו ובירושלם נאמני' על הקדש ובשעת הרגל אף על התרומה אמר הר"מ פי' שהחזירו ענינו שעשו תשובה והחזירו מעצמן ולפיכך נאמנין ואמרו ובירושלם נאמני' על הקדש רוצה בו כלי חרס הגדולים כגון הצלוחיות הגדולות והקדרות נאמנין עמי הארץ עליהם שהן טהורות לקדש לפי שלא היה אפשר להיות בירושלם כבשן לשרוף בו כלי חרס ולפיכך היו חסין עליהם ולא היו מטמאי' אותם ועוד הקלו בהן לפי שהיו מועטות והעקר אצלנו כל ישראל חברים ברגל כמו שהזכרתי לך כמה פעמים ולפיכך נאמנין אף על התרומה:



אמר המאירי הגבאים שנכנסו וכו' כונת המשנה כשלפניה לבאר מעלה שלישית שיש לתרומה על הקדש והתחיל בה בענין החלק השלישי ואמ' שהגבאים ר"ל גבאי המלך ישראלי' והם עמי ארץ שגובים מסים וארנוניות בשליחות מלך גוי מיד ישראל חבריהם ונכנסו לתוך הבית של ישראל חבר למשכן נאמנים לומר לא נגענו אלא בכלים אלו שנטלנו ושאר הכלים טהורין לקדש אבל לא לתרומה וכן הגנבים שגנבו את הכלים והחזירום נאמנין לומר לא נגענו במקום המטמאם כגון שהיו כלי חרש ומעידים על עצמם שלא הכניסו ידיהם באוירם נאמנין לקדש אבל לא לתרומה שאין צרכה מרבה לכלי' כמו שביארנו ופי' בגמ' דדוקא שהחזירום מחמת תשובה שאין משקרים אבל החזירום מחמת יראה אין נאמנין ובירושלם נאמנין על הקדש וכו' דבר זה מוסב על משנה שלפניה ובכלים הגסים שלא אמרו שבכלים הגסים אין נאמנים אלא חוץ לירושלם אף מן המודיעים ולפנים הא בירושלם עצמה נאמנין שמ"מ צריכין הם לכלי היין שבמקדש ולחבורות של אוכלי שלמים כמו שפרשנו למעלה ובשעת הרגל אף על התרומה שטומאת עם הארץ ברגל טהרה היא וי"מ אותה על משנה זו של גבאים ולענין מה שאמרו עליה בגמ' שלא אמרן נאמנין אלא בשאין גוי לשם הא יש עמו גוי אין נאמנין דאימת מלכות עליהם ומחפשין יפה יפה ונוגעים בכל הכלים ואמ' על זה שבירושלם אפי' יש עמהם גוי נאמנין ואפי' בגסים מפני שאין עושין כבשונות בירושלים הקלו בה:



זהו ביאור המשנה ומה שנאמר עליה בגמרא כך הוא:



מה שביארנו במשנה שהגבאים נאמני' לומ' לא נגענו דוקא בשאין גוי בא עמהם אבל אם גוי בא עמהם אין נאמנין מתוך שהם מתיראים שילשינם הגוי למלך לומ' שהם חסים על נגישתם ממשכנים בבהלה ונוגעין בכל ומאחר שמחמת מלשינות אתה בא לומ' כן אף בגוי שאינו חשוב אתה אומר כן שאע"פ שאינו מתירא מן הגוי מחמת עצמו לרדותו אם אינו ממשכן יפה מתירא הוא מן המלכות שמא ילשינהו הגוי על הדרך שביארנו ואם אמרו לא נכנסנו כלל נאמנין שאין אדם עשוי לשקר כל כך וכן שהם תרתי ספיקי וגדולי המחברים כתבו בענין זה דברים שלא נתבררו לנו ולשונם בזה גבאי מלכות שנכנסו לתוך הבית למשכן כל מה שבבית טמא ואם יש עמהם גוי נאמנין לומ' לא נגענו שאימת הגוי עליהם במד"א שיש שם עדים שנכנסו או שהיה המשכון בידם אבל אם אמרו הם מעצמם נכנסנו ולא נגענו נאמנים שהפה שאסר הוא הפה שהתיר ודרך זה מצאוה בתלמוד המערב והוא כנגד שיטת התלמוד שלנו ונסחו של תלמוד המערב הגבאין וכו' נאמנים לומר לא נגענו וכו' תמן תני הגבאי' שנכנסו לבית כל הבית טמא ואם יש עמהן גוי נאמני' לומר נכנסנו אבל לא נגענו בשיש עדי' יודעים:



הגנבים שנכנסו לבית אין טמא אלא מקום דריסת רגליהם מתוך אימתן אין נוגעי' אלא במזדמן הא מקום דריסתן טמא ואין נאמני' לומר לא נגענו אלא אם כן החזירום מחמת התשובה כמו שביארנו במשנה:



זה שכתבנו שאין עושין כבשונות בירושלם פירושו לא של סיד ולא של קדרות ושאר כלי חרש שמתוך שעשן הכבשן מרבה הרוח באה ונוצחת בו עד העזרה ונמצאו תימורת עשן ותימורת הקטורת מתערבים זה בזה אבל תנורים אין עשנם מרבה ואין לחוש בו לכך:



המשנה החמישית הפותח את חביתו והמתחיל בעיסתן על גב הרגל ר' יהודה אומר יגמור וחכ"א לא יגמור משעבר הרגל היו מעבירי' על טהרת העזרה עבר הרגל ביום הששי לא היו מעבירי' מפני כבוד השבת ר' יהודה אומ' אף לא ביום חמשי שאין הכהני' פנויים אמר הר"מ פי' כבר ביארתי לך כי כל ישראל חברים ברגל ונתנו עם הארץ כתלמיד חכם ברגל וכשנתערב היד בחבית ועיסה ברגל ר' יהודה אומ' כיון שנתת טומאת עם הארץ טהרה ברגל הרי הוא כאלו לא נגע בה עם הארץ לעולם וגומר לשתותה אחר הרגל כאלו היא טהורה ויעשה כל מה שיעשה אדם בדבר טהור וחכמי' אומ' כי כל מה שעשו אינו אלא ברגל בלבד ומאמ' ר' יהודה אף לא יום חמשי ר"ל אם עבר הרגל ברביעי לא היו מעבירין בחמשי לפי שהיו טרודין בדשון המזבח ואין הלכה כר' יהודה:



אמר המאירי המשנה החמשית והוא מענין החלק השלישי שכבר הוחל ביאורו במשנה שלפני זו ואמר הפותח את חביתו וכו' ממשנה זו ואילך לא דברו במעלות טומאה וקדש אלא מתוך שפירש במשנה שלפניה שטומאת עם הארץ ברגל בטהרה היא נדונת ושכל ישראל חברים הם ברגל וכלי' שלהם ואוכלין ומשקין שלהם טהורין שהכל מטהרין עצמן ברגל וידוע שאחר הרגל חזרו לטומאתן ביאר עכשו על חבר הפותח חביתו של יין למכרה בירושלם לרגל וכן שהתחיל בעסתו למכרה על יד הרגל וידוע שאף עמי הארץ שבאו לרגל באים ליקח וממשמשין ונוגעין בכלי היין ולא הספיק לגמור במכירת כל יין שבחבית ועבר הרגל ר' יהודה אומר יגמור כלו' יזהר מכאן ואילך מטומאת עם הארץ וימכרנו בטהרה אף לחברים שאין מטמאין אותו עכשו מחמת מגע שנגעו בו למפרע שאם אתה אומר שלא יגמור אף הוא אינו מתחיל אם אינו יודע שיספיק לגמור ונמצא מזון מתמעט לעולי רגלים וחכמים אומרים לא יגמור למכרו לחברים ואע"פ שמכאן ואילך הוא נזהר במגען של עמי הארץ שעכשו אנו מטמאין אותו מכח מגע שנגעו בו ברגל ואע"פ שלא טמאום באותה שעה וכמו שאמרו במשנה הסמוכה לזו שכשעבר הרגל היו מטבילין כל כלים שבעזרה והלכה כחכמים:



זהו ביאור המשנה ובגמ' נאמר עליה שאי אפשר לו להניחה עד רגל אחר שימכרנה בחזקת טהרה לחברים על הדרך שאמרו בתרומה שמניחה לגת הבאה שהתרומה מתוך שלא הותרה לכל מיחדין לה מקום ופורשין הימנה ואין טומאה מצויה בה אבל חבית זו של חולין יד הכל ממשמשין בה ברגל וכשעבר הרגל נטמאת מיד ממגע של מפרע ומאחר שירדה לה שם טומאה אין רגל מפקיעה שהרגל מונע את הטומאה שלא לירד באוכלין מכח מגע עם הארץ אבל אינו מפקיע את הטומאה שירדה להם כבר:



ולענין ביאור זה שאמרו תנא חדא יניחנה ותני חדא לא יניחנה מאי לאו הא דקתני יניחנה ר' יהודה וכו' פירושה שסבורין היו לומר שמאחר שעלה לנו לדעת חכמים שאינו מניחה לרגל אחר אף ר' יהודה דקאמר יגמור בהנחה לרגל אחר אמרה אבל לא כשעבר הרגל מיד וחכמים אמרו לא יגמור אף בהנחה לרגל אחר וא"כ שאלתנו היא גוף מחלקתם של ר' יהודה וחכמים ואמר ליה ותסברא וכו' והא ר' יהודה יגמור קאמר ויגמור לאלתר משמע אלא תרויהו ר' יהודה והא דקתני יניחנה עצה בעלמא היא כדי שיקפצו בה לוקחים והא דקתני לא יניחנה פירושו שאינו צריך להניחה ולרבנן מיהא אף בהנחה לא וכמו שפרשנו ופסקנו ומ"מ יש גורסין הא דאמ' יניחנה רבנן וא"כ לרבנן בהנחה לרגל אחר רשאי למכור וכנגד מה שפסקנו אלא שגדולי המחברים פסקוה כדברינו ואף לענין ביאור משנתנו יש שפרשוה בעם הארץ הפותח חביתו ואינו כן שהרי אף הוא אינו נשמע לנו עד שאמר עליה לא יגמור ואם לאסור ללוקחים היה לו לומר לא יקחו ועוד שהרי בראשון של י"ט מנאוה בכלל אותם שהתירו סופן משום תחלתן ולדעת ר' יהודה ואם בעם הארץ אף הוא אינו נמנע בכך עד שנאמ' אי לא שרית ליה אתי לאימנועי אלא בחבר היא שנויה על הדרך שכתבנו:



המשנה הששית עבר הרגל וכו' וכונתה לבאר מה שכיון לבאר בשלפניה והוא שאחר הרגל היו מטמאין את הכל מכח מגע שנגעו ברגל ומפני זה אמרו שאחר שעבר הרגל היו מעבירין על טהרת העזרה כלו' שמכריזין ביניהם לטהר העזרה מלשון ויעבירו קול וי"מ מעבירין שמניחין כל דבר אחר ועוסקין בכך מלשון אין מעבירין על המצות וי"מ מקדימין כלומר שמקדימין מיד למלאכה זו מלשון עובר לעשיתן [ואני אומר מלשון ויעבור את הכושי הקדים]:



עבר הרגל ביום ששי כלו' שי"ט אחרון היה ביום חמשי לא היו מעבירים מפני כבוד שבת שיהיו כהנים משתדלין בצרכי ביתם לשבת ר' יוסי אומר אף לא ליום החמשי כלו' אם יו"ט אחרון ברביעי לפי שאין הכהנים פנאין ופי' בגמ' שטרודים הם להוציא את הדשן שנתקבץ במזבח כל ימות הרגל שלא היו מדשנין ברגל כמו שאמרו במס' תמיד הרגלים לא היו מדשנין מפני שנוי הוא למזבח ונמצא שיום חמשי טרידי' בדשן וששי בשבת:



כיצד מעבירין וכו' בא לפרש טהרה זו מה היא שלא תטעה לומר שעזרה עצמה צריכה טהרה אלא שמטבילין כל הכלים שבמקדש ואומרין להם הזהרו שלא תגעו בשלחן כלו' שכל ימות הרגל היו מכריזין להמון הזהרו שלא תגעו בשלחן שאי אפשר להטבילו מפני שאסור לסלקו ממקומו שהרי כתוב בו לפני תמיד כלו' שלא תזוז משם וי"מ שאחר הרגל מזהירין את הכהנים שלא לסלק את השלחן כדי להטבילו שאסור הוא להזיזו ממקומו והכל אמת:



זהו ביאור המשנה ודברים שבאו עליה בגמרא אלו הן:





תוספות רי"ד

וכן הגנבים שהחזירו את הכלים נאמנין לומר לא נגענו פירוש המורה וכן הגנבים שגנבו כלי חרש והחזירום נאמנין לומר לא נגענו לתוכן וקשיא לי טובא דהא עמי הארץ בחזקת זבין הן כדאמרן לעיל דצינורא דידהו מטמאה וא"כ אע"פ שלא נגע באוירו היא מטמא במשא ואע"פ שהיה מוקף צמיד פתיל כדין זב והכי תנן בפירוש בפ"ג דמסכת טהרות שעם הארץ מטמא משכבות ומושבות וכלי חרש המוקפין צמיד פתיל ונ"ל לפרש דהאי דקתני נאמנין לומר לא נגענו לאו אכלים שהחזירו קתני שהרי הם נגעום ונשאוום אלא אשאר כלי הבית קתני שהם נאמנין לומר לא נגענו בשאר כלים כ"א באלה שנגבו והאי דקתני שהחזירהו לומר שנודע הגנב והעיד כי לא נגעתי שאם לא הודע הגנב מי יעיד לומר לא נגענו ומקהש ממאי דתנן הגנבין שנכנסו לתוך הבית אין טמא אלא מקום דריסת רגלי הגנבים אלמא מקום דריסת רגליהם בחזקת טומאה הוא שנגעו בכלים וכיון דהוא בחזקת טומאה היאך אנו מאמינין אותן לומר לא נגענו וכי נאמן עם הארץ במה שהוא חשוב ומשני רב פפאב בשעשה תשובה ודייקא נמי דקתני שהחזירהו פירוש דאי משום הכי קתני שהחזירו לומר שנודע הגנב הו"ל למיתני הגנבים שנמצאו נאמנין לומר לא נגענו א"ו מדקתני שהחזירו ש"מ שעשו תשובה והחזירו מאליהן וכיון שעשו תשובה נאמנין הן בתוך תשובתן לומר לא נגענו בשאר הכלים ואע"פ שאין עם הארץ נאמן אל אשעשו תשובה נאמנין:





ובירושלים נאמנין על הקודש פירש המורה במשנה בגמרא מפרש לה ומשמע מפירושו דמאי דאמרינן בגמרא תנאי נאמנין על כלי חרס הגנסין לקודש בירושלים פירוש אדמתני' הוא וכך ראיתי שפירשו שאר מפרשים דהאי תנאי אתא לפרושי מתנ'י וכך פירש נמי רבי' יצחק בו"ר מלכי צדק זצוק"ל וקשיא לי דאי מתני' אכלי חרס קיימא אמאי אפסיק ותנא הגבאין והגנבין והדר תני ובירושלים נאמנין על הקדש ברישא דתנא מן המודיעים ולפנים נאמנין על כ"ח ותנ' דנאמנים על כ"ח הדקין אבל לא על הגסין התם הול"ל למיתני ובירושלים נאנמין על הקודש אפילו על ככ"ח הגסין ומשום הכי נראה לי לפרש דהאי דתנא ובירושלים נאמנין על הקגש אכל עמי הארץ קאי וה"ק הגבאין עמי הארץ וכן הגנבים נאמנים לומר לא נגענו כדפרישנא להו ובירושלים נאמני' עמי הארץ על הקדש שאם נגעו בקדש טהור הוא ודוקא על הקודש אבל לא על התרומה שאם נגעו בתרומה פסולה ובשעת הרגל נאמנין אף על התרומה מפני שהן חברים ברגל ואי קשיא הרי גם ביהודא נאמנין על הקודש ואמאי תני בירושלים בלחוד תשובה מאי דנאמנין ביהודה על הקודש דוקא על קודש דידהו אבל אם נגעו בקודש דחבר פסולוהו דהשתא בגדיהן מדרס לפרושין כ"ש לקודש אבל בירושלים אע"פ שנגעו בקודש דאחרים הן נאמנין לומר טהורין אנחנו וטבלנון שהרי כמה נהנין עמי הארץ עולין במשמרתן ועושין עבודה ונוגעי בקדשים הלכך כל עמי הארץ בחזקת טהרה הן לגבי קדש והאי דאמרי' תנא נאמנין על כ"ח הגסין לקודש בירושלים מילתא באנפי נפשה האי ומשום דתנן שמגע ע"ה בקדש בירושלים אפילו לקודש דמן המודיעות ולפנים אינן נאמנין אלא על כלי חרס הדקין ובירושלים הן נאמנין אף על הגסין:





לרבנן דאמרי לא יגמור מהו שיניחנא לרגל אחר פי' דודאי ע"ה אע"פ שכל פירותיו הן בחזקת טומאה כל ימות השנה ברגל כטהורים שוויידנו רבנן ואם הניח ע"ה פירות שנשארו לו אחר הרגל לרגל אחר טהורין הן אלא בחבר קמבעיא לן שי שלהחמיר על הדבר שלא יוציא מתחת ידו דבר טמא ואמר לי' יד הכל ממשמשין בה ואת אמרת יניחנה לרגל אחר פי' פשיטא ודאי שאסור להניחה לרגל אחר שהרי יד הכל ממשמשו בה ויטמאוה ואסור לחבר למכור דבר טמא אמר לו אידך אטו עד האידנא לאו יד הכל ממשמשין בה פי' והאיך התרתה לו למכור בתוך הרגל ומה לי למכור בתוך הרגל מה לי לרגל אחר א"ל הכי השתא כו' פירוש בתוך הרגל טומאת ע"ה כטהרה שוינהו רבנן אלא אחר הרגל איגלאי מילתא למפרע דטמאה הות ושוב אסור לחבר למוכר אפ'י ברגל הבא:





משעבר הרגל מעבירין על טהרת העזרה פי' המורה מעבירין את הכלים ממקומן להטבילן ולטהר את העזרה ואינו י"ל דמה העברה שיייך בכלים הרי המזבחות לא היו מקבלין טומאה ובשוליחן לא יהיו נוגעים וי"א גם במנורה וכלי עזרה שמשתמשין בהן מה מקום קבוע יש להן עד שאתה אומר מעבירין אותו ממקומו ונ"ל מעבירין הוא לשון הכרזה כמו ויעבירו קול במחנה שהיו מכריזין שכל הכהנים יהיו זהירים לטהר כלי העזרה:





תם ונשלם שבח לאל בורא עולם









מהרש"א - חידושי אגדות

ובשעת הרגל אף על התרומה כו' כאיש אחד חברים כו'. ובירושלמי יליף מדכתיב ירושלים הבנויה כעיר שחוברה לה יחדו עיר שהוא עושה כל ישראל חברים ופריך מעתה בשאר ימות השנה נמי ומשני לבד בשעה ששם עלו שבטים הוא דכתיב ולדרש תלמודנו לא יתיישב מעתה אפילו בשאר ימות השנה נמי כו':





רש"ש

[רש"י ד"ה וכן שניהם יוצאין. וכ"ש קדר נכנס וחבר יוצא כו'. לכאורה אין זה כ"ש דמשניהם נכנסין אין ללמוד דהכא טריחא ליה מלתא לחזור. ומשניהם יוצאין אין ללמוד דהתם ה"ל ליקח ממנו בהיותם בפנים] :



שם רש"י ד"ה ואל תתמה. שהרי שמענו כו'. כצ"ל:



רש"י ד"ה נאמנין לומר. אחומר בקדש מבתרומה כו'. כצ"ל ועי' תוי"ט:





פתח עינים

הפותח  את חביתו וכו' רבי יהודה אומר יגמור וכו' עמ"ש בעניותי בס' הקטן ברכי יוסף א"ח סי' ע' בס"ד ע"ש באורך:


תוס' ד"ה סלוקו כסדורו וכו' חום כיום הלקחו לאו דוקא וכו' ע"ש במחילה מכבוד רבותנו הצרפתים הכל היה דרך נס ואם נשמר חומו משבת לשבת כ"ש שנשמר חומו מע"ש למחר ביום שבת לקוטי רבינו בצלאל כ"י:


תוס' ד"ה שאני שלחן וכו' אך צ"ע האי קרא דמזבח שלש אמות במאי מתוקם וכו' וקשה הא שפיר מתוקם כדמתרגם יונתן כדלעיל דהיינו בשלחן שאצל המזבח. גיליון. לקוטי ר"ב כ"י:





שערי תורת בבל

(כו א משנה רש"י) ד"ה נאמנין וכו' שנינו בתוספתא וכו' ואין נאמנין על טהרת תרומה וכו'.—כן הנוסח בתוספתא שלפנינו [פ"ג הכ"ט]; אבל מן התוס' (ד"ה הגבאין) נראה שהיה להם נוסח אחר בתוספתא "נאמנין לומר לא נגענו על טהרת חטאת ועל טהרת תרומה". ומה שהעתיקו עוד ברש"י ותוס' "ולא אפר חטאת אפי' עשו תשובה" חסר לפנינו בתוספתא.


(שם) ד"ה על כלי וכו' תניא בירושלמי וכו'.—וכ"ה בתוס' ד"ה ובירושלים וט"ס הוא, וצ"ל "בירושלים" (וכן העתיק בכ"מ פי"א ה"ה ממטמאי משכב ומושב), והוא בתוספתא פ"ג ל"ד.

